27. ΒΑΣΙΛΙΚΟΝ ΔΙΑΤΑΓΜΑ της 16 Δεκ. 1953/16 Ιαν. 1954 Περί ορίου ηλικίας διορισμού γεωπόνων. Έχοντες υπ’ όψει: α) τας διατάξεις του άρθρ. 16 παρ. 1 του Νόμ. 1811/1951 «περί κώδικος καταστάσεως των δημοσίων διοικητικών υπαλλήλων», β)την υπ’ αριθ. 686,657 και 510/1953 εν συνδυασμώ προς την υπ’ αριθ. 1163/1952 σύμφωνον γνώμην του Ανωτάτου Συμβουλίου Δημοσίων Υπηρεσιών και γ)την υπ’ αριθ. 641/1953 γνωμοδότησιν του Συμβουλίου της Επικρατείας, προτάσει του Ημετέρου επί του Συντονισμού Υπουργού, απεφασίσαμεν και διατάσσομεν: Άρθρον μόνον.-Κατ’εξαίρεσιν της διατάξεως του πρώτου εδαφίου της παρ. 1 του άρθρ. 16 του Νόμ. 1811/1951 «περί κώδικος καταστάσεως των δημοσίων διοικητικών υπαλλήλων» και επί μίαν πενταετίαν από της δημοσιεύσεως του παρόντος, ορίζεται ως ανώτατον όριον ηλικίας προς διορισμόν εις τακτικάς θέσεις γεωπόνων του Υπουργείου Γεωργίας των ήδη εις αυτό υπηρετούντων από διετίας ως ημερομισθίων εκτάκτων ή επί συμβάσει γεωπόνων το τεσσαρακοστόν έτος. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. 